**3 ДЕКЕМВРИ 2024 г.**

**Наказателно дело от общ характер №806/2024 година – 10:30 часа**

На 03.12.2024 година, беше насрочено за разглеждане от състав на Плевенски окръжен съд, наказателно дело №580/2024 година, образувано срещу Х.Л.Х., роден 1981 година, от град Кнежа, обвинен в това, че

На 10.07.2024 година в град Кнежа направил опит да умъртви с нож повече от едно лица.

На гореспоменатата дата възникнал спор и сбиване между обвиняемия, пострадалите и други лица (техни роднини), по повод минало спречкване. По време на боя, обвиняемият извадил нож и нанесъл наранявания на трима, като нараняването на едното лице довело до обилна кръвозагуба и опасност за живота. Благодарение на навременната медицинска намеса, изразяваща се в спешна операция на засегнатите венозни съдове, не е настъпила неговата смърт. Другите две лица, които са получили порезно-прободна и порезна рани, не са били със сериозни животозастрашаващи наранявания.

Съдебното заседание е първо по делото и е насрочено като разпоредително. В него не се е явил защитникът на пострадалите, който е подал молба, в която е посочил, че няма възможност да се яви в съдебното заседание днес, поради влошено здравословно състояние. Това е наложило отлагане на делото и същото е насрочено за 17.12.2024 година от 10:00 часа.

**Връзки с обществеността 3 декември 2024 г.**

**e-mail:** **os\_press@abv.bg**